Sevel meskl

Sevel meskl pe ar mesklerezh a zo sevel tri spesad meskl dour mor mat da zebriñ : Mytilus edulis e Norzh Europa (betek Breizh) ha Kanada, Mytilus galloprovincialis war aodoù ar Mor Kreizdouar, Spagn, Portugal hag aodoù Bro-C'hall ar Meurvor Atlantel, ha Mytilus platensis war aodoù Chile.

 Doareoù sevel 
Meskleg  (liester mesklegi) a vez graet eus an takadoù meskl, a c'hall bezañ parkoù graet gant peulioù bras rodellet gant kordennoù e fibr kokoz, plantet en takadoù lec'h ma 'z eus mareoù bras. Lakaet e vez ar munus meskl (meskl yaouank) war ar c'hordennoù. Ret eo dezho bezañ goloet gant ar mor pa 'z eo uhel ar mare. Goude 12-15 miz e c'hallont bezañ dastumet gant ar vesklerien (pa 'z eo izel ar mor).

Implijout nedennerezhioù a zo un teknik all : ur gordenn vras dalc'het war c'horre gant boueoù, ha kordennoù all evit ar munus.

Gant radelloù : kordennoù a zo staget ouzh ar radelloù, a-istribilh a-zerc'h. Kreskiñ a ra ar munus warno.

 Istor 
Debret e vez meskl gant an dud abaoe miliadoù a vloavezhioù.

Krouet eo bet ar sevel meskl war beulioù e 1235, en Anse de l'Aiguillon (genoù ar Sèvre niortaise) e Poatev, war-lec'h peñse ur beajour iwerzhonat anvet Patrice Walton. Abaoe ar mare-se e vez plantet renkennadoù peulioù koad en aod gant mesklaerion ar c'hornad-bro-se.

Ken bras ha ken tolpet e oa ar meskl e 1950 ma voent distrujet gant ur c'hleñved. Neuze eo e voe klasket lec'hioù all evit sevel ar c'hregin-se. Erruout a reas ar sevel meskl e Bae Sant-Brieg er bloavezhioù 1960 hepken.


 Roadennoù ekonomikel 
Ouzhpenn 700 000 tonenn a veskl a vez produet bep bloaz en Europa, gant un digresk ingal abaoe 1999data warr dataservice.eea.europa.eu..
Produiñ e tonennoù (2003) Roadennoù FAOSTAT (FAO) Republik Pobl Sina43,0 % Spagn15,6 %2 Italia6,3 % Frañs4,3 %6 Stadoù all 30,8 %— Hollad100 %—

Produet e vez 68 000 tonenn bep bloaz e Frañs eta, ha bevezet e vez 100 000 tonenn, setu perak e vez enporzhiet ar peurrest eus an Izelvroioù, Iwerzhon ha SpagnSolène Le Roux, « La conchyliculture défend sa légitimité », e Les Échos, stagadenn an niverenn 19 561 eus ar 14 a viz Kerzu 2005..

 Lec'hioù produiñ 
 Europa an Norzh  (Mytilus edulis) 
Norzh Breizh a zo ul lec'h produiñ pennañ. Meskl-park bae Menez-Mikael-ar-Mor a voe ar produ kentañ eus ar mor da vezañ roet dezhañ un anvadur orin gwarezet (AOG) e Frañs e 2006 (en Il-ha-Gwilen hepken). 17 494 tonenn a voe produet e Norzh Breizh ha  3 500 tonenn e Su Breizh er bloavezh 2015/2016.. Brudet eo ivez meskl-park Pennestin.

E Bro-C'hall : Normandi, Bae Somme ha aod Mor an Hanternoz.


 Europa ar Su hag an aod atlantel (Mytilus galloprovincialis) 
E Bro-C'hall eo brudet Charron, e norzh Charente-Maritime. Enez Ré ha Diazad Marennes-Oléron, e Charente-Maritime e zo lec'hioù produiñ all. Brudet e Rías Baixas, e Galiza.

Er Mor Kreizdouar e vez produet meskl e stank Thau.

 Daveoù 

Rummad:Micherioù
Rummad:Mor
Rummad:Peskerezh